ભારત- પાકિસ્તાનની જેમ છૂટા પડેલા બે દેશ ઉત્તર કોરિયા - દક્ષિણ કોરિયા વચ્ચેની દુશ્મની હંમેશાં ચર્ચામા રહી છે. આજથી ૬૫ વર્ષ પહેલા આ બે દેશો વચ્ચે એક દુશ્મનીની દિવાલ ચાણાઈ હતી જે ગયા શુક્રવારે પડી ગઈ છે. આ દિવસે ૬૫ વર્ષના ઇતિહાસમાં પહેલીવાર ઉત્તર કોરિયાના એક શાસકે દક્ષિણ કોરિયાની ધરતી પર પગ મોક્યો છે. ઉત્તર કોરિયાના તાનાશાહ શાસક કિમ જોંગ શુક્રવારે સવારે બન્ને દેશોની સરહદ પર પહોંચ્યો અને દક્ષિણ કોરિયાના રાષ્ટ્રપતિ મૂન જેઈ ઈન સાથે મુલાકાત કરી. આ મુલાકાત આ વર્ષની સૌથી યાદગાર કહી શકાય. કેમ કે ૬૫ વર્ષથી દુશ્મનાવટમાં રહેતા આ દેશો તેમને રક્તરંજિત ભૂતકળ ભૂલી ભેગા થયા છે. જે નક્કી સારી વાત છે. આ પાછળ બન્ને દેશોની શું નીતિ હશે તે સમય બતાવશે પણ આવો પહેલા એ જાણી લઈએ કે કોરિયા એક જ હતુ તે ઉત્તર કોરિયા - દક્ષિણ કોરિયા કેવી રીતે વહેંચાયુ?